תחנת הרכבת תל אביב – אוניברסיטה

תחנת הרכבת תל אביב – אוניברסיטה היא תחנה של רכבת ישראל, הממוקמת בצפון תל אביב. היא נמצאת במרכז נתיבי איילון, בסמוך למרכז הירידים והקונגרסים בישראל ולאוניברסיטת תל אביב. תחנת הרכבת מותגה בעבר בשם אוניברסיטה - מרכז הירידים. תחנת הרכבת ממוקמת בקילומטר ה-90.7 דרומית לתחנת הרכבת חיפה מזרח, על תוואי מסילת החוף. התחנה נבנתה בשנת 2000 כדי לשמש כתחנת נוסעים שתשרת את אוניברסיטת תל אביב ואת המבקרים במרכז הירידים, ונקראה תחילה תחנת אונבירסיטה - מרכז הירידים. התחנה נפתחה ב-26 באוקטובר 2000. את תכנונה ביצעו האדריכלים ארול פקר וסעדיה מנדל. בשל החריגות התקציביות הגדולות בבניית תחנת רכבת השלום בוצעו פשרות תכנוניות לשם חיסכון. כך, למשל, קוצץ אורך הגגון שמעל הרציפים ולא נבנו דרגנועים מהתחנה לאוניברסיטה. כשעבדתי על התכנון לא היו הרבה הנחיות, אבל גם לא הרבה תקציב. הם חיו עדיין עם הטראומה של תחנת השלום..היו לנו לא מעט מלחמות עם הרכבת לגבי החלקים שאמורים לתת לקהל תחושת נוחות. לא הצלחנו לשכנע אותם לבנות עוד תא שירותים עבור מי שמגיע לאסוף בן משפחה ואין לו כרטיס — מתוך ראיון עם סעדיה מנדל בכתבה "תרדו קצת מהפסים" מאת נועם דביר, 28.8.2008, מוסף הארץ בשנת 2012 נבנתה טיילת המדע המוליכה מתחנת הרכבת אל אוניברסיטת תל אביב. בשנת 2020 התבצעו בתחנה עבודות להצבת תשתית חשמול בתחנה, תשתית זו מאפשרת לקטרים חשמליים לנסוע בתחנה. עם סיום העבודות בספטמבר באותה שנה, התחנה היא אחת מ-7 תחנות רכבת בארץ המחוברות לתשתית החשמול ומהווה את התחנה הלפני אחרונה בקו הרכבת המהיר לירושלים. בתחנה ארבעה רציפים (שני רציפי אי), אולם נוסעים גדול וסגור הנמצא במפלס תחתון, שני מעברים תת-קרקעיים המקשרים בין רמת אביב ממערב למתחם מרכז הירידים ממזרח. בדצמבר 2022 נחנכה יציאה נוספת מהתחנה - מהקצה הדרומי של הרציפים אל שדרות רוקח. רציפי האי המערביים (רציפים 1 ו-2) נמצאים בין שתי מסילות הקו הראשי של רכבת ישראל ובהם עוצרות הרכבות הנוסעות בקווי מסילת החוף. ברציף האי המזרחי (3) עוצרות הרכבות הנוסעות על מסילת הירקון בקו לרעננה מערב, רציף מס' 4 החל לפעול רק בשנת 2009 ובו עוצרות כיום הרכבות המשמשות בקו רעננה מערב-באר שבע מרכז. הרציפים בתחנה הם באורך של כ-240 מטר. בתחנה זו הותקנה מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס. התחנה תקושר לקו הירוק של הדנקל על ידי תחנה שתוקם סמוך ליציאה המזרחית, מול הכניסה לאקספו תל אביב. התחנה תהיה מבנה מוגבה שמצד אחד יתחבר לגשר עילי שיגיע לאוניברסיטה ומצד שני לגשר שיחצה את שדרות רוקח לכיוון פארק הירקון ואזור רמת החייל. קישור זה יאפשר גישה נוחה מהתחנה לכל צפון תל אביב. בנוסף לכך, מתוכנן דרגנוע שיתחבר ישירות לקמפוס האוניברסיטה. בתחנה עוצרות כל הרכבות בקווים נהריה - מודיעין, נהריה - באר שבע בנימינה - אשקלון, נתניה-בית שמש, ורעננה מערב - תל אביב - ראשון לציון משה דיין, למעט חלק מרכבות הלילה לנתב"ג ומנתב"ג. ב-21 בספטמבר 2020 החל לפעול בתחנה קו הנוסעים ירושלים - הרצליה. באזור התחנה עוברים מספר רב יחסית של קווי אוטובוס. מקרא: ♿ - קו נגיש 🔄 - קו סיבובי 🌙- קו לילה בסמוך לכניסה המערבית ישנו מסוף אוטובוסים ובו מסתיימים מספר קווי אוטובוס עירוניים. על שד' רוקח בסמוך לכניסה המזרחית עוברים מספר קווי אוטובוס עירוניים של חברת "דן" וקווים מהשרון של "מטרופולין". מקרא סימנים ♿ - אוטובוס עירוני נגיש 🔄 - קו סיבובי (מעגלי) 🌙 - קו לילה מדיה וקבצים בנושא תחנת הרכבת תל אביב – אוניברסיטה בוויקישיתוף אתר האינטרנט הרשמי של תחנת הרכבת תל אביב – אוניברסיטה אתר האינטרנט הרשמי של תחנת הרכבת תל אביב – אוניברסיטה נועם דביר, תרדו קצת מהפסים - מסע בין תחנות הרכבת, באתר הארץ, 29 באוגוסט 2008 מיכל שדה, רכבת ישראל בקמפיין פרסום וקידום מכירות מפולח, לרגל פתיחת תחנת האוניברסיטה, באתר TheMarker‏, 24 באוקטובר 2000 ענת דניאלי, תל אביב רוצה אירופה: לקחת רכבת בלי להזיע, באתר כלכליסט, 23 באוגוסט 2018